VALTIOVARAINMINISTERIÖ	ASETTAMISPÄÄTÖS	VM 166:12/2003	
	Hallinnon kehittämisosasto			
	     	28.6.2004		

     

Jakelussa mainituille

TIETOTURVALLISUUS VARAUTUMISESSA – TYÖRYHMÄN PERUSTAMINEN

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän kehittämään ja monipuolistamaan poikkeusoloihin varautumisen sisällyttämistä hallinnon normaaliajan tietoturvatyöhön.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Laajaan ohjelmaan sisältyy 28 kehittämiskohdetta ja tällä päätöksellä asetetun työryhmän toiminta ja tehtävät ovat tärkeä osa kehitysohjelmaa.

Työryhmän tavoitteet ja tehtäväalueet

Työryhmän tavoitteena on kehittää ja monipuolistaa poikkeusoloihin varautumisen sisällyttämistä hallinnon normaaliajan laaja-alaiseen tietoturvatyöhön, joissa kaikilla yksiköillä on oma roolinsa. 

Lähtökohtana on kehittää normaaliajan tietoturvatyötä siten, että siihen sisältyy elimellisesti varautuminen normaaliajan häiriötilanteisiin ja poikkeusoloihin. Työryhmän tehtävänä on kehittää tietohallinto-, tietoturva-, tietopalvelu-, yleishallinto-, turvallisuus- ja muiden toimintojen yhteistoimintaa varautumisen näkökulmista osana tietoturvatyötä. Tehtävään sisältyy tehtäväalueita koskeva tarvittava ohjeistustyö ja kehitysehdotusten laadinta sekä muiden ohjeryhmien kommentointi varautumisen näkökulmista.

Toimikausi
	28.6.2004 – 30.10.2005

Organisointi

Työryhmä perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen.

Organisointi on seuraava:

	Puheenjohtajat:	
tietoturvallisuuspäällikkö 	Kalevi Hyytiä, Pääesikunta, 1.9.2004 saakka
insinöörimajuri 	Pekka Tulokas, Pääesikunta, 1.9.2004 alkaen

	Jäsenet:	
tietoturvapäällikkö 	Kalervo Jakonen, Tullihallinto
tietoturvapäällikkö 	Eero Koljonen, Tilastokeskus
tietoturvapäällikkö 	Mats Kommonen, Turun yliopisto
valmiuspäällikkö 	Veli-Pekka Kuparinen, HVK 
hallitussihteeri 	Terttu Mellin, valtiovarainministeriö
vanhempi hallitussihteeri 	Kari Mäkinen, KTM
		neuvotteleva virkamies 	Timo Viitanen, SM

Työryhmän kokoonpanoa voidaan tarvittaessa muuttaa VAHTIn tai sen puheenjohtajan päätöksellä. 

	Sihteeritehtävät:
Jaosto valitsee keskuudestaan sihteerin tai sihteerit.

Kustannukset

Työryhmän työ on virkatyötä.  Kukin organisaatio vastaa edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Työryhmässä edustetut organisaatiot
Työryhmän puheenjohtaja ja jäsenet
VAHTI